Downloaded from YTS.BZ
Official YIFY movies site: YTS.BZ
Мора да зборувате со мене, г-це Келер.
Боже! Почнете да зборувате!
Што се случило во шумата?
СЛУЧАЈОТ НА ФРИДА
СПОРЕД ВИСТИНИТА ПРИКАЗНА
СЕНТ ГАЛЕН, 1904 ГОДИНА
Апсурдно!
Очигледно е виновен. - Не сфаќајте го тоа лично, колега.
Мора ли да настрада уште некој пред да го затвориме?
Ја изгубивте ли верата во доброто во луѓето?
Обвинителу!
Г. Јанген.
Тоа се случи пред извесно време,
но обилните дождови ја однесоа почвата.
Што се случило?
Прво биле видливи дел од шеширот и чевлите.
По прегледот, утврдено е дека се работи за дете.
Ова било околу вратот.
Ужасно време.
Во јуни!
Чувте ли за детето во шумата?
"Минатата ноќ,
во шумата Хагенбух е пронајдено тело на петгодишно момче.
Веројатно таму било закопано веќе подолго време."
Кој ѕвер можел да го стори тоа?
"Бидејќи ниедно пријавено исчезнато дете не одговара на описот,
ја молиме јавноста да помогне во неговата идентификација.
Носело сива престилка налик на блуза,
сиви панталони,
бела маица, црни чевли на врзување и бела капа.
Сигурна сте?
Да. Облеката му припаѓа на Ернстли Келер.
Благодарам, сестро. Тоа е се.
Токму Ернстли.
Толку долго го храневме.
Го доведоа овде пред четири недели.
Се уште има отворена сметка за престојот.
Мајка му доцнеше со плаќање. - За обвинителството тоа не е важно.
Му пиша ли на Хајри?
О Фридели!
Не јадеш ништо.
Многу си бледа.
Другите мајки имаат убави синови...
Коишто не побегнале во Цирих.
Фрида Келер? - Не, јас сум и сестра.
За што се работи?
Би сакале да и го кажеме тоа лично на сестра ви.
Дома ли е?
Јас сум Фрида Келер.
За жал... - Јас го сторив тоа.
Зошто да не заколиме кокошка? Соодветен оброк за умислени петли.
Само без новитети. Оваа вечера е премногу важна за експерименти.
Зошто си толку вознемирен?
Мора да е нивна идејата да ме номинираат за советник.
Шах!
Голтни си ја еднаш гордоста.
Кажи им што сакаш.
Нема да молам.
Не сметај на нивната интелигенција.
Обајцата знаеме дека ги сметаш за тренирани мајмуни.
Можеби Конрад. Секогаш те гледа!
Нели забележуваш? - О Валти.
Има прекрасна жена и пет деца. -Точно.
Се извинувам!
Г. Шененбергер.
Мртво дете во шумата.
Мајка му го убила. -Што?
Призна. -Добро, утре ќе го решаваме тоа.
Пак каша!
Смрди на пичка.
Дај малку да се тријам од неа.
Тишина!
Поинаку замислував.
Волчица во овча кожа.
Јади!
Еј!
Отворете!
Убила беспомошно дете.
Тогаш, држете ја на око.
Мора да јадеш нешто.
Ви треба затворен раб.
Рамената.
Вака е претесно.
Прочитајте за мртвото дете во шумата Хагенбух!
Прочитајте за убиецот на детето од шумата Хагенбух!
Прочитајте!
Дај да видам.
Благодарам. - Весник, молам.
Благодарам.
Што ти се случило, девојко?
Фрида.
Името ми е Фрида.
Не сакам вошки.
Ниту јас.
Зошто работите во вакво место?
Тоа воопшто не ви е потребно.
Неактивноста му штети на умот.
Набргу ќе го сфатиш тоа.
Го препознавате ова?
Г-це Келер?
Пак ќе ве прашам. Го препознавате ли ова?
Да.
Вашиот син го носел
кога сте го собрале од сиротопиталиштето Темпелакер.
Точно?
Што му сторивте на детето во шумата?
Јас го сторив тоа. Нели е тоа доволно?
Не, не е! Мора да знам што се случило.
Г-це Келер!
Ушна ресичка како триаголник.
5,7 цм.
Стани и сврти се.
Зачекори горе и потпри се на ѕидот.
Свиткај ја левата нога наназад.
Стој мирно. - Жена е, не е крава.
Не е жена. Убиец е.
29. -Одете.
Обајцата.
Слези.
Крени ја раката.
Кога го правам тоа јас, жената добива убав нов фустан.
Но, не овде.
Каде е Ернстли сега?
Барем не е закопан во шумата.
"Постои само човекот.
Се друго е дело на неговите раце
и неговиот ум.
Човек!
Тоа е величествено. Звучи...
Гордо.
Човек."
Нели ви пречи што работи вашата свршеничка?
Може ли воопшто глумата да се нарече работа?
Иглата.
Како сте се запознале?
Јас сум спомен од неговите студии во Берлин.
Ме виде во претстава и се вљуби.
Не е лесна одлука да се напушти татковината заради маж.
Може да се движите. - Да, и да добијам игла во вратот!
Шпенадлите не треба да бодат.
Вака може и да танцувате. - Подобро да не танцувам.
Всушност, адвокатот е вистинска кукавица.
Украсна шнола.
Кутија за шпенадли.
Џебно ноже.
Парче дрво.
Кора од врба.
Сапун. -Може ли да ми кажете која е таа?
Не сум должен да ви кажам.
Разгледници. - Може да ја видам?
Тргнете се, ве молам.
Што е ова? - Примероци за шиење.
Мое е.
Може ли да и го дадете ова?
Не јаде кога се плаши. Можеби ќе изеде малку јаболко.
Се е во ред. Нема причина за зјапање.
Не станувајте.
Може да ми дадете информации за злосторството?
Не знаев ништо пред да ми дојде полиција на врата.
Фрида живее со нас. - А детето?
Беше во Темпелакер, во сиротопиталиште.
Зошто не бил кај вас?
Не мислевме дека ќе заврши вака.
Се сомневате дека г-ца...
Келер. Фрида Келер.
Дека е виновна г-ца Келер?
Не знаете низ што помина Фрида.
Воопшто не е таква, каква што ја прикажуваат весниците.
Низ што поминала?
Се надевам дека е доволно.
Тоа е се што имаме.
Мора да кажете што знаете.
Што повеќе знам,
подобро ќе и помогнам на сестра ви.
Фрида е добра, вредна.
Сакаше да готви и ... - Што ќе и сторат?
Ќе има судење. - Смртна казна?
Само ако обвинителството докаже дека убиството било со намера.
Само ако пресудата биде убиство.
Што може да кажете за таткото на детето?
Тој не постои.
Со должна почит, сигурен сум дека постои.
Можеби е соучесник.
Не.
Не е ново жените да сакаат да се ослободат од вонбрачни деца.
Па...
Нема да ве задржуваме подолго.
Ќе го преземеш ли случајот? - Се разбира.
Судејќи по се, речиси бесплатно.
Или била очајна, или е бескрупулозна кучка.
Не е!
Таа е добра. - На германски, молам.
Таа ми е најомилена на работа.
Умна е и секогаш љубезна.
Дали сте забележале нешто чудно во последно време?
Потивка беше.
Мислев, таква е од главоболката што ја има често.
Мислев дека заради тоа не дошла на работа.
Имала ли некаква афера, состаноци со мажи?
Фрида мислеше само на работата.
Немаше многу пари.
Сестра и плаќа многу голема кирија.
Но, не забележавте дека има дете?
Сигурни ли се дека има дете?
Тоа не личи на Фрида.
Можеби некој ја присилил?
Еднаш дојде една жена во дуќанот.
Беше... лута.
Многу убаво.
Тогаш, добро,
може да ја доведеш Софи.
На ред си. - Како изгледам?
Ќе те испратат дома.
Ти треба повеќе боја.
Како го правиш тоа?
Прекрасна облека од крпи.
Набргу ќе работиш во париска модна куќа!
Никој не може да не спречи да сонуваме!
Оди сега, на ред си.
Не можев да ги слушнам.
И не ги прашав.
Не сакав Фрида да мисли дека шпионирам.
Дури земајќи ги предвид сите околности
што би довеле до таков первертиран морал...
Едноставно, не разбирам!
Боже! Мајка убила свое дете!
Би требало да има мајчински инстинкт и секогаш да го штити детето.
Праша каде е Ернстли. -Одеднаш нејзиниот син и станал важен.
И те прашува токму тебе.
Токму мене, да.
Мостри за шиење, Валти.
Како да се за детска облека.
Обвинителке? - Добар ден.
Како што реков, нема посета без дозвола на обвинителот.
Знам, но рековте и дека може да донесам облека.
Реков облека.
Тоа е само кора од врба, за нејзината главоболка.
Ве молам, дајте и ја.
Во ред.
Може да ми кажете како е?
Кој би знаел што се случува во главата на убиец?
Добар ден.
Мајки што оставаат деца кај нас од почеток имаат проблем со мајчинство.
Но, за да дојде до тоа...
Што можев да сторам?
Ни треба место за новороденчињата што ни ги носат постојано.
Момчето мораше да замине. Ќе оглупавеше меѓу бебиња.
Тогаш конечно дојде по него.
Откако и дадов краен рок.
А парите? Ги донесовте ли?
Морав да му купам облека.
Каде одиме?
Па, Ернстли...
Дојди.
Донесете пари следната недела.
Но овој пат навистина.
Секако дека не донесе пари. Момент, одам по тоа.
Еве, книга за надомест за престој.
Да должеа сите како Фрида,
Темпелакер би била вистинска установа за сиромашни.
Еве го писмото.
Да.
Сигурно го донела во некој момент.
Го најдовме подоцна, кога чистевме.
Што би се случило да не дошла по момчето?
Ќе и го однесовме до пред врата. Не можеме да ги чуваме сите.
Пишува дека Ернстли е добро.
Во Минхен?
Може ли да и пишам писмо на Берта?
Сакам да и се заблагодарам.
Тешко е да бидам присебна кога немам што да правам.
Засега смееш да разговараш само со јавниот обвинител.
Г-ца Бахон од шивачката работилница
плаќа добро, нели?
Премногу за да се умре,
но недоволно за да се живее.
Можеше да станеш самостојна.
Сништата се бесплатни, милосрдна.
Но, сето друго е...
Надвор моите можности.
Животот се чини долг кога чекате да ве ослободи смртта.
Од што требало да се ослободи Ернстли?
Од животот.
Од сите болести што ги носи зимата.
Од грчевите во желудникот од глад.
Од сите погледи,
полни со презир.
Од тоа што е син на бесрамна жена.
Од мене.
Мострите за шиење во твојата соба...
Биле за Ернстли?
Училишна униформа.
Се надевав дека може да бидеме семејство некому.
Веројатно како вас.
Доволно е.
Не се остваруваат ни сите мои сништа.
Потребна е уште една пломба, инаку ќе се воспали.
Но, мора да внимавате да не се воспали горе.
Ќе ви дадам...
Прав што ќе го земете со себе,
во случај болката да се врати.
Благодарам.
Прочитајте за убиецот на детето во шумата!
Прочитајте повеќе во "Тагблат"!
Добро утро, колега. - Г. Јанген.
Како сте? - Добро, а вие?
Ја преболевте ли ослободителната пресуда за Хегели?
Никогаш не сфаќам лично. Тоа е дел од работата.
Добивате девет, а губите една.
Требаше да знам дека ќе го преиначите тоа.
Кога сме кај работата, сакам да ја посетам мојата клиентка.
Вие го застапувате убиецот?
Посети на клиенти се дел од мојата работа.
Знаете дека не мора да го сторам тоа пред да завршам со распитот.
Тоа не значи дека не можете.
Таа призна. Случајот е јасен како ден.
Сакам да се уверам во тоа, ако не ви пречи.
Какво губење време!
Загрижен сте да не го нарушам "јасниот" случај?
Не потценувајте се.
Мојата работа е да обезбедам луѓето да веруваат во правосудството.
Вклучително фактот дека убиецот ќе добие заслужена казна.
Дали смртта е заслужена казна?
Тоа го решава судијата.
Мора да одам.
Еден, два,
три, четири, пет...
Осум, девет, десет! Еве ме, доаѓам!
Еве нешто да работиш.
Прилагоди ги на овие мерки.
Ова се игли за крпење.
Тоа е се што можам.
Ти треба ли уште нешто?
Ножици.
Иако... Може ли да добијам уште кора од врба?
За главоболката.
Секоја година се раѓаат стотици вонбрачни деца.
Повеќето немажени мајки немаат пари.
Но да ги закопуваа сите своите деца во шуми...
Само за тоа можеш да размислуваш?
Можела да побара помош.
Човек треба само да каже! - Така ли?
Ти организираш раскошни вечери
наместо само да побараш именување.
Тоа е поинаку.
Едно е срам, а друго гордост.
Зар ја споредуваш вечерата со убиството?
Јас сигурно не би убивал за именување!
Волти, па и јас сакам да бидеш член на Големиот совет.
Гезине?
Што правиш овде?
На што ти личи?
Што ако те види некој?
Ќе види дека учам да возам велосипед. Држи!
Доста е!
Навистина е практичен! Зошто смеат да возат само мажи?
Зашто предизвикува неплодност.
Ќе те обвинат за неморал.
Треба да ги фалат твоите добри страни,
а не да ја доведуваат во прашање твојата пристојност.
Имаш право.
Мислам, доста!
Кој шие униформа за дете што планира да го...
Оружјето од убиството. Каде го најдовте и кога?
Јажето? Сите имаат јаже.
Значи, сте го имале од почеток?
Па, сте одлучиле да го убиете своето дете пред да излезете од куќата!
А Хајри Ротенфлу?
Сигурно може да ми кажете кој е тој Хајри
кому му значи толку многу вашата повторна средба?
Тој е таткото?
Тогаш, кој е?
"Извештај од обдукција.
На 7 јуни 1904 година, тело на момче е пронајдено во плиток гроб.
Должината на трупот е 102 цм.
Се чини дека момчето не било помладо од 4, ни постаро од 6 год.
Трупот е целосно облечен
и прекриен со земја и лисје.
Каде што некогаш било лицето...
Сега има жива маса црви.
Тие се пронајдени на екстремно потечените раце и стапала.
Откако ги отстранивме црвите, видовме
дека недостига сето меко ткиво од лицето и делови од носот
и дека од очите не останала никаква трага."
Други луѓе би биле среќни да имаат деца!
А вие?
Сеедно ли ви е? Не ве гризе совеста? Ништо?
Не се срамите ли?
Среда е. Ден за перење.
Дојди.
Среде распит сум!
Заколи уште еден.
Оној.
Никој не заминува гладен од нашата куќа. -Ерна!
Те заштитив од самиот себе. Добро го знаеш тоа!
Знам.
Да... -Дали правот против забоболка ти го заматил умот?
Женава едноставно ме излудува.
Жалиш ли што се омажи за мене?
Валти...
Секогаш ќе бидам крај тебе.
Најдоброто место да гледам како тврдоглавец станал член на Советот.
Фрида Келер, родена на 24. јуни 1879 год. во Бишофсцел, во Тургау.
Забременила со Карл Цимерли, сопственик на меаната "До Пошта".
Побарала ли тест за татковство?
Тоа е можно само во Тургау.
Тургау не ме интересира.
Срамота е немажени жени да ги пријават своите деца.
Имате ли некакви информации за Хајри Ротенфлу?
Ротенфлу, Хајнрих.
"Вработен во Швајцарските сојузни железници,
се преселил во Цирих."
Нема досие.
Празен лист хартија.
Тивко е. Одам на ручек.
На здравје. -Фала.
Обвинителке?
Убав фустан.
Мажот ми не е тука. - Уште подобро.
Пријатен ден, г. Јанген.
Дали ова и припаѓа на г-ца Келер?
Што сакате? - Да разговарам со неа.
Добро, тогаш, дојдете подоцна.
Сите имаат право на одбрана, обвинителке.
Ве молам, пуштете ме кај неа.
Не можеме да ја осудиме без да знаеме што всушност се случило.
Госпоѓице Келер?
Моето име е Јанген. Јас сум вашиот адвокат.
Тоа е Арнолд Јанген, адвокат.
Одличен плен за неа.
Убав е, и тоа не само поради неговото елегантно палто.
Има и многу да понуди, судејќи по внатрешниот раб на панталоните.
Софи!
Е, да имав таква среќа! Ти би ми сошила венчаница.
Ќе сакате ли да ми кажете што се случило?
Помогнете ми
за да ви помогнам.
Не ми треба помош.
Не смеете да изгубите надеж.
Се надевам дека стаорците од мојот кревет нема да се вратат вечерва.
Дали ве натераа да признаете дека сте виновна?
Не.
Сама го сторив тоа.
Обвинителот ќе даде се од себе да докаже дека било планирано.
Г-це Келер, не смеете да кажете ништо
што би можело да укаже на тоа дека сте планирале убиство.
Сега е доста.
Ќе мора да го прашате мојот сопруг за се останато.
Г-це Келер, запишете се.
Знаете да пишувате, нели?
Напишете ги сите поединости од вашиот живот.
Светлите и мрачните моменти.
Ветувате ли?
Кажете и на Берта да не се грижи.
Ќе и кажам.
Штотуку ја пропуштивте.
Баш штета!
Мислам дека вашата жена не кажува се.
Вашата балдаза не кажува ни збор, иако е во голема неволја.
"Подобро е да се молчи, подобро е да се заборави."
Така и велела нејзината мајка.
Но кога девојката молчи, се штедат многу проблеми.
Знаевте ли за детето?
Берта рече дека Фрида се обидела да абортира. Се фрлила по скали.
Но, не и успеало.
Фрида не молеше да го земеме,
но Берта не сакаше.
Стравуваше од озборувања. Веќе ја имавме прифатено Фрида.
И и ги плаќаше трошоците за домот. - И ние не сме многу богати.
Зошто дошла во Сент Гален?
Татко и ја избркал од дома кога останала бремена.
Од кого?
Не сакаме да озборуваме.
Како адвокат сум дискретен.
Мојот сопруг сака денеска да биде се совршено.
Го познаваш. - Секако, обвинителке.
Не, имаат конзервативен вкус.
Донеси ја другата гарнитура.
Во ред, обвинителке.
Добро вечер, г. Гмир.
Конечно!
Подобро ти е да побрзаш!
Бестрага!
Простете.
Што сега? Ќе пристигнат во секој миг.
Оди и облечи се.
Ќе смислам нешто.
Само преку мене мртов!
Имаш ли подобар предлог?
Разбираш ли колку оваа вечер е важна за мојата кариера?
Да, доволно пати го кажа тоа.
Не доаѓа предвид.
Во ред. Тогаш, сепак ќе ве послужам јас.
Си полудела ли? Замисли ги озборувањата!
Што ако ја препознаат?
Не можеш да бидеш сигурна!
Никој не гледа во лицето на слугинката.
Не би забележале и супата да им ја послужи сопствената мајка!
Крај на дискусијата!
Не би требало да претераме.
Нема работа, нема ни плата. Едноставно.
Се согласувам, Претседател на Советот, но не и социјалдемократи.
Сакаат да ја прошират грижата за работниците.
Мора ли Швајцарците секогаш да го следат најновиот тренд?
Што очекуваш од политичар со социјалистичко срце?
Да беше до нив, жените би имале право на глас!
Понекогаш е добро нештата да останат такви какви што се.
Како ви е забот?
Одлично.
Обвинителке,
вкусно е како и секогаш.
Не може да се руча подобро ниту во "Амбасадор" во Цирих.
Ми ласкате, г. Веч.
На здравје!
Но кажете ми,
како спиете толку близу до убиецот на детето?
Сигурно ви е многу стресно.
Ерна видела и полоши нешта.
Како што гледате, мојот сопруг презема посебни безбедносни мерки.
Не ми недостига заштита.
Што има полошо од мајка што ладнокрвно го убива своето дете?
Не знаеме дали го сторила тоа ладнокрвно или во длабоко страдање.
Простете, но на прошетка низ шума не доаѓате на таква идеја.
Што чувствува криминалец
правејќи злосторството, тоа е тема за писателите на романи.
Убиството е кривично дело,
и ќе биде изведена пред суд.
Арнолд ќе мора да се потруди многу
за да ја одбрани од вас.
Нека се обиде!
Смртна казна. Без сомнеж.
Ќе се потрудите за тоа,
зар не, обвинителу?
Велат, и мајка и била в затвор поради убиство на своите бебиња.
Да, и таа е вонбрачно дете.
Дали само го чуле тоа, или знаат?
Не дозволуваме озборувања од улица да влезат во нашиот дом.
Па, токму тоа го прави истакната личност г. Гмир.
Сите весници коишто пишуваат за овој случај.
Затоа треба да победите и избегнете јавно понижување.
Никој не го сака тоа. - Бог да чува!
Главата сигурно ќе и биде отсечена.
Валтер Гмир
има доволно искуство да им покаже на сите од каде дува ветерот.
Г. Конрад...
Ако мажот ми победи, заслужувате да станете член на Големиот совет.
Па,
го сакате ли тоа и вие, или само вашата сопруга?
Секако, би требало да размислам за тоа.
Бишофсцел ретко има благородни гости. Од Сент Гален?
Арнолд Јанген. Адвокат.
Карл Цимерли. Сопственик на меаната "До Пошта".
Но, немам визит-карта.
Мило ми е. Сигурно може да ми помогнете.
Собирам информации за Фрида Келер.
Ја познавате ли? - Кој не ги познава Келерови?
Таткото е мртов. Мојот стар пријател.
Добар човек.
Но мајката, неговата жена...
Што е со неа?
За мртвите се најдобро, но...
Правото и моралот не и беа најјаките страни.
Издржуваше казна во затворот и во работниот дом во Тобел.
Мошне долго. - За што била осудена?
Мора да ги прашате другите.
Не сакам да озборувам.
Се уште имате контакт со Фрида?
Не, тоа беше одамна.
Но зошто толку ве интересира таа?
Синот на Фрида...
Тој е и ваш син, нели?
Озборувања. Само зашто работела како келнерка овде?
"Мајка од Тургау го признава убиството на својот син."
Фрида?
Таа ли го сторила тоа?
А, мртвото дете било вашиот син,
г. Цимерли.
Секогаш кокетираше со мажи.
Што да се очекува од таква жена?
Куќата чести.
Еднаш и дадов 30 франци и еднаш 50.
Ми беше жал за неа.
Надомест за престој, пет франци неделно, на пет години.
Пресметајте колку траело тоа.
Фала ти, Фрида.
И од името на мојот сопруг.
Не знаев дека бараат моја смрт.
Од каде да се почне, кога треба да го опишете целиот живот?
Секогаш мислев дека ќе умрам од моите ужасни главоболки.
Како дете прележав менингитис.
Лекарот веќе се беше откажал.
А, мојата мила мајка беше многу очајна.
Немавме пари за вистински лекови.
Но добро се грижеше за мене.
Кога почина, речиси ќе умрев на нејзиниот гроб.
Мислите ми беа конфузни
заради ужасната главоболка.
Со што се занимаваш? - Со одбранбена стратегија.
Ќе му покажам на Гмир, на тој самобендисан сноб.
Луда ли е жената? - Речиси посакувам да е луда.
Каде е Хајри Ротенфлу?
Таму некаде.
Се запознавме на саемот. Веднаш ја забележав.
Бев изненаден што ми се обрати. -Зошто?
Само се забавувала со други мажи? -Не, не беше така.
Фрида е мила.
Не беше непристојна или слично. Не беше вулгарна, воопшто.
Сте ги запознале ли нејзините пријатели или семејство?
Што сторила? - Јас прашувам, Ротенфлу.
Нејзини родители се починати.
Живее со сестра си. Никогаш не ја видов.
Се чини дека нема многу пријатели.
Дали ви испраќала разгледници?
Не, но еднаш ми испрати писмо.
Што пишувало во него?
Имам чиста совест. Никому не сум нанел зло.
Како би го опишале вашиот однос?
Можеше да биде нешто...
Но?
Ти донесов нешто.
Пријателот на г-ца Бахон дојде во нашиот салон.
Фотограф.
Не фотографираше сите. Во најубавите облеки, бесплатно!
Убаво.
Навистина е убаво.
Но повеќе ми се допаѓаш во реалноста.
Фрида, слушни ме. Постои уште нешто.
Добив понуда.
Од Швајцарските федерални железници.
Во Цирих.
Во Цирих?
Ама ќе те посетувам.
Во слободно време, штом ќе можам.
И сега имам убава фотографија од тебе.
Можеби ќе дојдеш потоа по мене...
Заради копнежот.
Го сакаш тоа?
Тоа го прекинало вашето пријателство,
преселбата во Цирих?
Никогаш не ми се јави.
Ја имате ли се уште фотографијата?
Фотографијата? Дома е.
И писмото?
Да.
Дали г-ца Келер некогаш го споменала синот?
Каков син?
Еден, два, три!
Браво! -Честам.
Прекрасна двојка.
Колега! -Претседателе на Големиот совет.
Не добивте покана?
Како има време за такви работи? -Господа.
Честитам. -Благодарам.
Умна девојка. Сте фатила умно момче.
Пред себе има кариера што ветува.
Можеби тој бил умен и фатил умна жена?
Гезине, дојди малку!
Напијте се уште нешто. И вие, обвинителе.
Се надеваме дека нема да си ја уништи иднината.
Оваа дива жена му го заматила умот.
Одеднаш заговара некакви нови глупости.
Вели, и жените, и покрај нивната природа може да бидат адвокатки!
Апсурдно! -Знам.
Студирал во Германија или флертувал?
"Врз основа на нивната природа" беа моите зборови.
Господа!
Нели е познато дека во семејството Гмир жената носи панталони?
Како се осмелувате!
На здравје!
Извинете ме. Сопругата ме чека.
Многу девојки
се надеваа дека ќе станат новата г-ѓа адвокатка.
Германката победи.
Беше ли така и кај вас?
Тоа беа поинакви времиња.
Главоболка?
Денеска му беше роденден на Ернстли.
Еднаш му донесов торта.
Со свеќичка.
Толку му се допадна што не сакаше да ја изгасне.
Мислев дека нем да го почувствувам тоа...
Тагата на мајката што си го изгубила детето.
Но, постојано е овде.
Насекаде.
Зошто не чувствував ништо претходно?
Дали требаше да викам погласно?
Да се бранам посилно?
Имам премногу мисли во главата. Јас...
Не можам да ги разберам сите.
Никогаш не ми дозволија да бидам мајка.
Сепак, го слушам,
без уши.
Го гледам,
без очи. Неговото мало лице.
Како ме гледа.
Како ми ја бара раката.
Толку топол и нежен.
Како свила.
Никој не смееше да дознае за срамот што ме оптоварува.
Но сега, гледајќи ја смртта во очи, се соочувам со најтешкиот момент.
Можеби ќе разберете вие, г. Јанген, или некој друг,
како сум станала ова чудовиште што сум денеска.
Тоа беше во недела навечер кога ме обзеде очај.
Еве.
Зошто?
Ќе запалиме свеќа за Ернстли.
Признајте уште нешто.
Помили ви биле нежности крај езерото.
Детето само ви пречело!
Не сте сакала да бидете мајка.
Сте сакала слобода. - Слобода?
Сакав да бидам вистинска мајка.
Вистинска мајка не си го убива и закопува детето во шума!
Тој немаше иднина!
Животот може да биде посуров од смртта.
Вие го претставувате законот?
Не знаете ништо!
Не јадат сите со сребрен прибор.
А ако чинијата е празна, чуму полирана виљушка?
Доста ми е од вашето самосожалување!
Пуштете ме кај г. Јанген.
Се трезни од алкохол.
Момент!
Од каде го познавате?
Слушни ме! - Знаеш ли што е ова, Ерна?
Предавство.
Навистина не го очекував ова од тебе! Бестрага!
Секој има право на одбрана,
дури и ако сторил нешто нечовечно.
Сега си и управителка?
Бестрага! Се си здружила со Јанген зад мојот грб.
Одвратно!
Сепак, нејзин адвокат е. -Да.
И си му дала се што му треба!
Смири се! Таа е убиец, Ерна, убиец!
Не ти е пријателка, ниту дете што не си го имала!
Ладнокрвно го задавила! - А тоа го знаеш сигурно?
Еве ти, читај.
Затоа, чесен суде, со оглед на околностите,
сторителката постапила во разбирлив емотивен напад.
Тоа значи затворска казна од една до десет години.
Браво, г. адвокат!
Тоа не би се случило никогаш, да имала поддршка од таткото на детето.
Тој дел си го заборавил.
Имплицираш дека кутрата има оштетување на мозокот.
"Законот не помага на неморални жени што се впуштаат со женети мажи.
Сами ги сносат последиците."
Таков е законот во Тургау.
Но и неморални мажи создаваат вонбрачни деца.
Нема докази за силување.
Нема докази дека не било силување.
И да било, морала да го тужи во Тургау.
Но женетите мажи таму не можат да бидат осудени.
Очигледно сакала да избегне осуда.
Сепак, за бременост секогаш се потребни двајца!
Имаш право, морално.
Но пред суд може да се работи само според законот
Никој не се интересира како е зачнато детето у Тургау,
туку само како умрело во Сент Гален.
На крајот на краиштата, ова е морално прашање.
Но, да се прогласи жена што убила од очај за луда е исто неморално!
Како ќе се сменат нештата, ако никој не го направи првиот чекор?
Прво, мора да се смени мислењето, а потоа и законите.
Не ти се лутам.
Се лутам на мажите што ги носат законите.
Еден, два, три...
Не одговара?
Не е за мене.
Не можам да бидам надвор.
Сите ќе знаат што сум сторила. - Цела земја знае.
Зошто си го убила детето?
Убиец!
Ќе гориш во пеколот, вештерке!
Пуштете не да поминеме!
Обвинителе! -Имате ли една минута за "Тагблат"?
Господине Гмир!
Обвинетата, Фрида Келер!
Погледнете колку е кутра!
Сега ја започнуваме постапката:
Јавното обвинителство Сент Гален против Фрида Келер.
Заради интересот на јавноста и медиумите,
ќе го спроведеме судењето овде, во Големата судница.
Ги поздравувам и членовите на Големиот совет.
Господа!
Обвинителе Гмир, ве молам да го изнесете обвинението.
Благодарам, чесен суде.
Ќе докажам дека обвинетата шивачка,
Фрида Келер од Тургау, го убила своето дете
и дека тоа го сторила со умисла.
Детето било несакан резултат од прељуба
за време на работењето во меаната "До пошта" во Бишофсцел,
каде што не можела да одолее на додворувањето од сопственикот.
Силување! -Мир, ве молам.
Според Бертилоновото антропометриско мерење,
идентификувавме триаголна ушна ресичка.
Тоа е јасен доказ за склоноста кон кражба и лажење.
Тоа може и да се докаже.
Мир во судницата! - Сестро Вис, пристапете.
Како би го опишале карактерот на г-ца Келер?
Не баш грижлива.
Доаѓаше само кога баравме да дојде.
Дали имате впечаток дека се грижела за своето дете?
Едвај го познаваше.
Откако што била присилена да го преземе синот,
г-ца Келер ви го напишала следното:
"Ве известувам дека нашето патување помина добро.
Ернстли се прилагодува добро на животот во Минхен."
Точно.
На писмото има датум 1. јуни 1904 година.
Ернстли тогаш бил одамна мртов!
Ве молам, тишина. Без забелешки! - Благодарам, немам други прашања.
Немаме доволно простор за толку вонбрачни деца.
Не можеме да ги нахраниме. И така немаме доволно пари.
Благодарам, седнете.
Но каде може да ги земам парите што ми ги должи?
Седнете или напуштете ја судницата.
Господа,
фактот дека обвинетата го прикрила своето злосторство
укажува на претходно планирана постапка.
За таа цел сакам да повикам уште еден сведок.
Дозволено.
Хајри Ротенфлу.
Изјавата на Хајнрих Ротенфлу, вработен во Железници Цирих.
Неговото сведочење под заклетва гласи:
"Есента, 1902. година, пред две години, ја запознав Фрида Келер
и воспоставивме интимна врска."
Дали во текот на врската со обвинетата
сте разменувале писма или разгледници?
Повремено.
На пример, ова писменце.
Дали Фрида Келер ви го напишала ова вам?
Да. -Тогаш, ве молам прочитајте го тоа.
"Мил Хајри, те видов синоќа,
а веќе ми недостигаш.
Цела ноќ не можев да мислам на ништо друго и...
Се што можев е да го убивам времето.
Не можам да замислам како ќе биде кога ќе заминеш.
Барем да може да појдам со тебе.
Би ти давала по сто бакнежи секој ден."
Толку непристојни и неморални зборови на толку мал лист хартија!
Мора да сте многу девствен за да најдете нешто непристојно во тоа!
Г. Ротенфлу, кога обвинетата кажала за својата прељуба?
И за тоа дека од прељубата има и дете?
Фрида беше пристојна секогаш.
Одговорете на прашањето!
Никогаш не ви кажала за детето?
Не. -Кучко!
Ве молам, тишина! - Ве изневерила.
Благодарам, г. Ротенфлу.
Обвинетата сакала да се ослободи од својот товар
за да може да живее слободно и безгрижно.
Со детето отишла во шумата и зела јаже,
со цврста намера да го убие.
А тоа е убиство!
Мир во судницата!
Г. Јанген, вашата изјава.
Почитувам претседателе на судот,
почитувани судии,
кога мајка го убива своето дете,
нејзините причини мора да се длабоки.
Причини што откриваат нешто погрешно во нашево општество,
а не само во жените за коишто станува збор.
Не ги слушаме.
Ги игнорираме нивните повици за помош.
Обвинетата, чијшто карактер воопшто не е лош,
се нашла во недоумица што не можела да ја реши.
Едноставна шивачка со скромно потекло се соочува
со животните предизвици сама, а трошоците за престој ја уништуваат.
Тоа било премногу за веќе оптоварениот ум на г-ца Келер.
Со мозочните оштетувања заради болеста и со нарушената способност
за размислување и чувствување, сметала дека се наоѓа во криза.
Нејзината сопствена мајка веќе и го покажала решението.
Како млада жена,
и таа го убила своето вонбрачно дете за да го реши проблемот.
Мир!
Години подоцна, нејзината ќерка го одбира истиот пат.
Да, правните последици овде се поголеми
зашто мајчината жртва била новороденче.
Сепак, како може да го објасниме тоа?
Лошо наследство.
Злосторството мора да се осуди земајќи го предвид ова, зошто тоа е
во остра спротивставеност со остатокот од животот на обвинетата.
Целосно очајание ја довело Фрида Келер до лудило
и ја довело во ситуација
да чувствува дека нема друг излез освен да го убие своето дете.
Сама била во својата мака!
Без поддршка. Без пари.
"Подобро е да се молчи, подобро е да се заборави."
Тоа бил единствениот совет што го добила некогаш во животот.
И тој мотив се повторува низ целиот нејзин живот.
Токму како што обвинителот и го одзеде правото на чесно судење
не дозволувајќи и на одбраната да ја види пред почетокот на рочиштето.
Неверојатно!
Иако животот на обвинетата е на коцка.
Зашто се соочува со мошне дискутабилна казна!
Така е! - Укинете смртна казна!
Мир!
Барем се чини дека неговата сопруга...
Има чувство за правда. Следете го нејзиниот пример, обвинителе.
Фрида Келер
е грижлива мајка во секоја смисла.
Детето имало јаже околу вратот!
Мострата за кроење за училишната униформа
што ја нашло во нејзината соба обвинителството.
Детето немало лице! -Потивко!
Мострата за училишна униформа што би и требала на жртвата во иднина
докажува дека Фрида Келер навистина планирала да го врати својот син
штом би можела, под чесни услови.
Но судбината имала друг план.
Почитуван претседателе на судот, почитувани судии,
да, мојата клиентка е виновна.
Фрида Келер го убила своето дете.
Но вината за којашто зборувам овде е многу подалекусежна
и лежи, барем делумно, некаде на друго место.
Фрида Келер не е изолиран случај.
Многу мајки мора да ги кријат своите деца.
Да ги кријат, а не да ги закопаат!
А што правиме ние?
Што презема општеството кога човек е во неволја?
Го вртиме грбот.
Што сториле сестрите во сиротопиталиштето Темпелакер?
Го избркале детето оттаму.
А што сторило нејзиното семејство?
Одбиле да му понудат дом на детето плашејќи се од озборување.
А сведокот, за кого обвинителот вели дека го измамила обвинетата...
Што прави тој?
На својата сакана и дава да му пишува љубовни писма и покажува
како се бакнува за да ја искористи првата можност да ја напушти.
Гнаса!
Неважно! Претпоставки!
Г. обвинителе, ве молам!
Нашиот мил обвинител го смета сето ова за неважно.
Простете, но се поставува прашањето: Неважно за кого?
За вас лично, г. Гмир.
Вие го застапувате општеството и неговите двојни мерила.
Ве прашувам, г. Гмир:
Би го примиле ли вие тоа дете
обележано со срам?
Чесен суде,
одбраната смета дека е докажано...
Дека ова ужасно злосторство не го планирал здрав човек.
Одбраната бара поблага казна, ограничен затвор
и психијатриска процена, доколку е потребна.
Благодарам.
Сака ли обвинетата да каже нешто?
Не, судски претседателе.
Ова рочиште е завршено.
Судот се повлекува на консултации.
Судот донесе одлука.
Обвинетата, г-ца Фрида Келер,
согласно член 133 од Кривичниот законик,
се прогласува за виновна за убиство
и се осудува на смрт.
Не се согласуваат сите со пресудата.
Оваа пресуда е мошне контроверзна,
не само во судницата, туку и во општеството.
...залудно се бореше за живот. Жалбата на одбраната е одбиена.
Прашањето е всушност кој...
Се чини дека има противење кај цивилното население.
ПОМИЛУВАЊЕ
ЖЕНА - ЖИВОТ - СЛОБОДА
Бело вино! -Може.
Фактот дека јавноста жестоко бара помилување
покажува дека е време за промени.
УКИНЕТЕ СМРТНА КАЗНА ПОМИЛУВАЊЕ
Тоа што не врескаме, не значи дека ова не е ужасна неправда!
МАЖИ НЕ ТРЕБА ДА НОСАТ ОДЛУКИ ЗА ЖЕНИ
Судењево покажа одново
дека не одат заедно правата, моралот и правдата.
И сега, неколкумина мажи ќе одлучат
дали нашиот закон се толкува во согласност со правдата.
Господине обвинител?
Честитам за победата.
Чув дека ќе ве номинираат за Големиот совет.
Еве.
Мојата молба за помилување.
Добро знаете дека тоа не е доволно. Мора да се пријави и обвинетата.
Одбива. Не сака да разговара со мене.
Ве молам за помош.
Што очекувавте? Ја прикажавте како луда.
Ми забранивте пристап до неа,
во своја полза.
Сега победивте и многу ве почитуваат.
Помогнете ми да го спасам животот на кутрата жена.
Г. Гмир, времето истекува. Имаме два дена да поднесеме молба.
Зошто би ви помогнал токму јас?
Навистина ли е потребно?
Нашиот дом не е благословен со детска насмевка. Тоа е наша несреќа.
Искористувањето туѓо страдање нема да го надомести тоа.
"Никој не смееше да дознае за срамот што го носам.
Но сега, гледајќи и на смртта в очи,
се соочувам со моите најтешки моменти.
Тоа беше во недела навечер кога ме обзеде очај."
Така е исправно.
Само...
Сакав да се обидам да му бидам мајка.
Навистина мислев
дека би можело да функционира со Хајри.
Ти напишав писмо.
Но се уште не смееш да го прочиташ.
Не пред да бидеш во возот.
Проштално писмо?
Се надевам, не.
Ќе те посетам набргу.
А да ја делиме собата во Цирих?
Зар не сакаш да работиш кај г-ца Бахон?
Шивачки се потребни и во Цирих.
Мислам дека не е дозволен влез во бараката за жени.
Може да штедиме за стан. Не ни треба многу.
Кујна, спална, можеби детска соба...
Ајде, трчај!
Играш како вистински фудбалер!
Шутирам и погодок!
Браво! -Фала!
Навистина си добар. -Па...
Помали се од мене.
Што ако веќе имам дете?
Дете? Ти?
Не, ти не си таква.
Тоа им се случува само на евтини девојки.
Ќе ме испратиш до железничка станица?
Да.
Баш ми се допаѓаше.
Барем да се оженеше со мене.
Или да останеше Ернстли уште малку подолго во Темпелакер.
Никогаш не би го сторила тоа.
Мора да ми верувате, милосрдна...
"Кога сестра ми одби да продолжи да работи,
татко ми ме испрати да работам во "До поштата" зашто немавме пари.
Цимерли ме замоли да донесам вино од визбата.
Потоа појде по мене и бев изгубена."
Ова го напишала сестра ви.
Била келнерка кај Цимерли зашто не сте сакала да работите таму.
Точно сте знаела дека Цимерли ќе ја нападне Фрида.
Зашто ви го направил истото и вам.
Сфаќате ли дека сте можела да го спречите сето ова?
Да сте кажале некому,
да рекол барем некој нешто!
Надвор!
Сакав да ве прашам љубезно...
Кој ја осудил на смрт? Вие!
Само вие сте виновен за ова.
Вистина ли е што рекол?
Си имала право.
Баш сум глупав што ти го направив толку тежок животот.
Жал ми е.
Седни.
Напиј се голтка.
Отвори ја устата.
Овде забораваш дека животот надвор продолжува.
Не смееш да се откажеш сега!
Мора да ја напишеш молбата за помилување.
Не може да те убијат тукутака!
Помило ми е да умрам,
одошто да скапувам овде цел живот.
Затворена како животно.
Поплукана.
Прогласена за луда.
Можеби имаат право.
Воопшто не те познаваат!
И сепак ме осудуваат.
Не сакав така.
Ништо од ова. Мора да ми веруваш.
Во ред е.
Не.
Не е.
Јас сум виновна.
За сето тоа што ти се случи.
Добро знаев што ти прави Цимерли.
Фриди, многу ми е жал! Веќе не можев да поднесам.
Многу се срамев.
Не е вистина.
Како можев да ти помогнам?
Не можев да земам дете што би ме гледало со неговите очи.
Оди.
Извршете ја пресудата најбрзо што е можно.
Јас не спроведувам закони.
Озборувањата се многу непријатни за мене и моето семејство.
Не обвинуваат,
а немаме ништо со тоа!
Мора да разберете... - Имам работа.
Што прави тој овде?
Господинот Цимерли е на заминување.
Ѓавол да те носи!
Никогаш не можеше да си го задржи в гаќи.
Секогаш не допираше.
Луѓе како него мислат дека може да прават што сакаат со жена.
Како да се мебел на којшто може да седне кога сака.
Перничињата на Фрида беа помеки од твоите.
Луѓето може да направат многу лоши работи за да се спасат од болка.
Јас сум јавен обвинител.
Немав избор.
Немав ни јас.
Дури и ви верувам.
Дека ви е помила смртта од животот.
Веќе го докажавте тоа.
И сега го правите тоа.
Немам разбирање за тоа што го сторивте,
но не заслужувате смрт.
Никогаш не отворате уста.
За име Божјо, кренете глас и замолете за милост!
Вашата приказна...
Мора да останете жива.
Или никогаш нема да се смени ништо!
Борете се за животот, Фрида.
Како изгледа?
Храбро поднесував страдања и грижи,
полни пет години.
Не го споделував моето страдање, го држев тивко во срцето.
Кога умре мајка ми, го изгубив тлото под нозе.
Без нејзините сочувствителност
и помош, мојата сила веќе не беше доволна.
Господине Гмир!
Не го сторив тоа од омраза или презир кон моето дете.
Тоа беше стравот од осуда и презир што ме доведе до таа точка
кога веќе не можев да размислувам разумно.
Како да ме водеше зол дух.
Изгубив од видот колку е голем мојот грев.
Само Бог знае како изгледав однатре.
Тоа што го сторив е ужасно.
Мојата тага ќе ме следи цел живот.
Но, ве молам за милост. Подарете ми ја милоста на животот
за да можам да се поправам низ искрена и длабока тага
и најдам мир и спокој на душата што сум ги изгубила.
И, ако со своите труд, послушност и добро однесување
докажам дека заслужувам, можеби се уште
ќе имам малку надеж дека ќе ја почувствувам пак слободата
и ќе се вратам меѓу добри луѓе.
Милоста е ваша одлука. Ве молам, да ме сметате достојна за неа.
Бидете милосрдни и вие и Бог кон сиромашна, слаба девојка како мене.
Несреќната
Фрида Келер.
Отвораме гласање
за молбата за помилување на Фрида Келер.
Ги молам членовите на Големиот совет да изгласаат.
Кутијата за гласање, ве молам.
Волјата на Големиот совет е
Фрида Келер,
претходно осудена на смртна казна,
да биде помилувана.
Смртната казна се укинува
и заменува со доживотна казна
со налог за молчење во самица.
Како осудена злосторница,
немате право на никакви повластици.
Немате право на писма или посета.
Вашето право на име
и на разговор со други луѓе
на денешен ден сте го изгубила.
ФРИДА КЕЛЕР ОСТАНАЛА 15 ГОДИНИ ВО САМИЦА.
ЗАРАДИ ЛОШАТА ПСИХИЧКА И ФИЗИЧКА СОСТОЈБА, ПОМИЛУВАНА Е ВО 1919 ГОД.
ОТКАКО ПРЕЖИВЕАЛА МОЗОЧЕН УДАР ВО 1939. ГОДИНА,
ПРИМЕНА Е ВО ПСИХИЈАТРИСКАТА КЛИНИКА МИНСТЕРЛИНГЕН
КАДЕ ШТО ПОЧИНАЛА ТРИ ГОДИНИ ПОДОЦНА.
НЕЈЗИНИОТ СЛУЧАЈ Е СИМБОЛ НА НЕПРАВДАТА НА ТОГАШНИОТ ЗАКОН.
ГИ ПОТТИКНАЛ ШВАЈЦАРСКИТЕ ЖЕНСКИ ДВИЖЕЊА ДА БАРААТ ИСТИ ПРАВА ЗА СИТЕ.
ВО 1942. ГОДИНА, НА СИЛА СТАПУВА ШВАЈЦАРСКИОТ КРИВИЧЕН ЗАКОН
И СМРТНАТА КАЗНА Е УКИНАТА.
ОТТОГАШ И ЖЕНЕТИТЕ МАЖИ СЕ ПРЕДМЕТ НА КРИВИЧНО ГОНЕЊЕ ЗАРАДИ СИЛУВАЊЕ.
МЕДИЈАТРАНСЛЕJШНС